b'\n_START_ARTICLE_\nDNB\n_START_SECTION_\nB\xc3\xb8rsinformasjon\n_START_PARAGRAPH_\nDNB-konsernet er blant de st\xc3\xb8rste selskapene p\xc3\xa5 Oslo B\xc3\xb8rs. DNB-aksjen er notert p\xc3\xa5 Oslo B\xc3\xb8rs med ticker DNB. Selskapets markedsverdi var per 31.desember 2017 246 milliarder kroner.\n_START_SECTION_\nUtenlands\n_START_PARAGRAPH_\nDNB har filialer og representasjonskontorer i Aberdeen, Athen, G\xc3\xb6teborg, Hamburg, Helsingfors, Houston, Krak\xc3\xb3w, K\xc3\xb8benhavn, London, Luxembourg, Malm\xc3\xb6, Marbella, New York, Palo Alto, Pozna\xc5\x84, Santiago, Shanghai, Singapore, Stockholm, Warszawa og Wroc\xc5\x82aw.\n_START_SECTION_\nHistorie\n_START_PARAGRAPH_\nDNB-gruppens historie g\xc3\xa5r tilbake til 1822 med etableringen av Christiania Sparebank. Det n\xc3\xa5v\xc3\xa6rende konsernet best\xc3\xa5r av sammensl\xc3\xa5ing mellom Christiania Sparebank (1822),  Bergens Privatbank (1855), Den norske Creditbank (1857), Fellesbanken (1920), Bergens Kreditbank (1928), Gjensidige NOR, Postbanken, Vital Forsikring og Nordlandsbanken. DnB NOR var navnet fra 2003 da de to bankene Den norske Bank (DnB) og Gjensidige NOR fusjonerte. 11. november 2011 endret selskapet navn til DNB.'